Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: (XII. 23.) Korm. rendelet módosításáról szóló 252/2009. (XI. 16.) Korm. rendeletben hatályon kívül helyezték a Korm.
Paragraph Index: 537

(4) bekezdés alapján „Ha az Európai Unió általános hatályú, közvetlenül alkalmazandó kötelezõ jogi aktusa eljárási szabályt állapít meg, e törvény rendelkezései az ott szabályozott kérdésben nem alkalmazhatók. E törvény rendelkezéseitõl az Európai Unió általános hatályú, közvetlenül alkalmazandó kötelezõ jogi aktusának, valamint az Európai Unió egyéb kötelezõ jogi aktusának végrehajtása céljából – az ahhoz szükséges mértékben és módon – törvény, kormányrendelet vagy a Magyar Nemzeti Bank elnökének rendelete eltérhet.” Márpedig az nyilván való, hogy a Ket. 13. § (4) bekezdésének eltérést engedõ szabálya – igaz, a miniszteri rendelet feletti szinten elhelyezkedõ jogszabályokra mutatva – pont egy olyan szféra tekintetében enged eltérést, amirõl jelenleg szó van: „az Európai Unió általános hatályú, közvetlenül alkalmazandó kötelezõ jogi aktusáról” esetünkben többek között éppen a 1122/2009/EK rendeletrõl. V. Így tehát a helyzet – megítélésem szerint – sokkal bonyolultabb, minthogy pusztán azt kellene vizsgálni, hogy a bejelentés elmaradása sért-e valamely, a Ket. 94. § (2) bekezdés b) pontjában foglalt jogot, illetve magasabb érdeket. Ugyanakkor még a Ket. 94. § (2) bekezdés b) pontjában foglaltak alapján is el lehetett volna jutni az elutasításhoz. A miniszteri levél a Ket. 94. § (2) bekezdés b) pontjában foglalt jogcímek közül az azonnali bírságolás jogcímeként részben a környezet vagy a természet állapota fenntarthatóságának, részben harmadik személy alapvetõ jogának veszélyeztetettségét látja felhívhatónak. A miniszter ebben az összefüggésben is utal az Európai Mezõgazdasági Vidékfejlesztési Alapból nyújtott támogatások vonatkozásában a nyilvántartás napra készségének fontosságára. Ha a puszta nyelvtani értelmezés alapján kérdésesnek is tûnhet, hogy „a környezet vagy a természet állapotának fenntarthatósága” messzebb mutathat-e mint a stricto sensu környezetvédelem, az európai uniós összefüggések – nézetem szerint – alappal vetik fel az Alkotmány 2/A. §-ának (az európai integrációs klauzulának) a figyelembevételét úgy, ahogyan annak nemcsak hatáskör átruházási, hanem anyagi jogi vetületeire is rámutatott már az Alkotmánybíróság. [E vonatkozásban az alkotmánybírósági értelmezés összefoglalását lásd például a Lisszaboni

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes